ai4bharat/Pralekha huggingface dataset:
দক্ষতাউন্নয়নওশিল্পোদ্যোগমন্ত্রক
স্টার্ট-আপ ভিলেজ আন্ত্রেপ্রেনিওরশিপ প্রোগ্রাম -র প্রসারের জন্য গ্রামোন্নয়ন মন্ত্রকের সঙ্গে আইআইই-র সমঝোতাপত্র স্বাক্ষর
নয়াদিল্লি, ২৫ মার্চ, ২০২২
প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযানের সঙ্গে সাযুজ্য রেখে দক্ষতা বিকাশ ও শিল্পোদ্যোগ মন্ত্রকের ইন্ডিয়ান ইনস্টিটিউট অফ আন্ত্রেপ্রেনিওরশিপ  কেন্দ্রীয় গ্রামোন্নয়ন মন্ত্রকের সঙ্গে একটি সমঝোতা পত্র স্বাক্ষর করেছে। এই সমঝোতা পত্র অনুসারে গ্রামের যুবক-যুবতীদের স্থানীয় স্তরে শিল্পোদ্যোগে উৎসাহিত করা হবে। চুক্তি অনুযায়ী, জাতীয় গ্রামীণ জীবনজীবিকা মিশন -এর অধীনস্থ স্টার্ট-আপ ভিলেজ আন্ত্রেপ্রেনিওরশিপ প্রোগ্রাম -র মাধ্যমে গ্রামাঞ্চলে কর্মসংস্থানের নতুন নতুন সুযোগ গড়ে তোলা হবে। এক্ষেত্রে গ্রামের বেকার যুবক-যুবতীদের স্বনির্ভর করে তোলার জন্য বিশেষ উদ্যোগ নেওয়া হবে। এর মাধ্যমে গ্রামের দরিদ্র যুবক-যুবতীরা তাদের নিজস্ব ব্যবসা শুরু করতে পারবেন। পুরো প্রকল্পটিতে তথ্য-যোগাযোগ প্রযুক্তির মাধ্যমে প্রশিক্ষণ, দক্ষতা বিকাশ, ব্যাঙ্ক থেকে ঋণ, স্বনির্ভর গোষ্ঠী গঠনের মতো ব্যবস্থা করা হবে। আইআইই-র পক্ষে ডঃ ললিত শর্মা এবং গ্রামোন্নয়নের মন্ত্রকের পক্ষে শ্রী রাঘবেন্দ্র প্রতাপ সিং এই সমঝোতাপত্র স্বাক্ষর করেছেন।
আসামের গুয়াহাটি-ভিত্তিক আইআইই এই কর্মসূচিতে জাতীয় সম্পদ প্রতিষ্ঠানের  ভূমিকা পালন করবে। এছাড়াও, এই সংস্থাটি রাজ্যস্তরে গ্রামীণ জীবনজীবিকা মিশনকে প্রকল্প বাস্তবায়নে সব ধরনের সহযোগিতা দেবে। নতুন শিল্পোদ্যোগ গ্রামাঞ্চল কর্মসূচি বা এসভিইপি-র মূল উদ্দেশ্য হল গ্রামস্তরে মানবসম্পদ গড়ে তোলা। এর মাধ্যমে এনআরএলএম-এর দক্ষতা বৃদ্ধি হবে। স্বনির্ভর গোষ্ঠীগুলি পুরো প্রকল্পের তত্ত্বাবধান করবে। ১৯৯৩ সালে গুয়াহাটিতে ইন্ডিয়ান ইনস্টিটিউট অফ আন্ত্রেপ্রেনিওশিপ গঠিত হয়। এই প্রতিষ্ঠানের মূল লক্ষ্য মানুষকে শিল্পোদ্যোগে উৎসাহিত করে তোলা। এই লক্ষ্য পূরণে অতিক্ষুদ্র ও ক্ষুদ্র শিল্পোদ্যোগীদের প্রশিক্ষণ, পরামর্শ এবং বিভিন্ন গবেষণালব্ধ তথ্য দেওয়া হয়ে থাকে।
CG/CB/DM/
(Visitor Counter : 94
প্রধানমন্ত্রীরদপ্তর
বাহরিনের যুবরাজ ও প্রধানমন্ত্রী সলমন বিন হামাদ আল খালিফার সঙ্গে প্রধানমন্ত্রীর টেলিফোনে বার্তালাপ
নয়াদিল্লী, ০১ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী বাহরিনের যুবরাজ ও প্রধানমন্ত্রী সলমন বিন হামাদ আল খালিফার সঙ্গে টেলিফোনে কথা বলেছেন। সাধারণতন্ত্র দিবস উপলক্ষ্যে যুবরাজ সলমন ভারতকে শুভেচ্ছা জানিয়েছেন।
(উভয় নেতা ভারত ও বাহরিনের মধ্যে দ্বিপাক্ষিক সম্পর্কের পর্যালোচনা করেন। রাজনৈতিক, ব্যবসা-বাণিজ্য ও বিনিয়োগ, জ্বালানী, স্বাস্থ্য, নিরাপত্তা এবং দু-দেশের মানুষের মধ্যে যোগাযোগ সহ বিভিন্ন বিষয় নিয়ে আলোচনার পর তাঁরা সন্তোষ প্রকাশ করেছেন। ভারত-বাহরিন ২০২১-২২ সময়কালে কূটনৈতিক সম্পর্ক স্থাপনের সুবর্ণ জয়ন্তী উদযাপন করেছে।
প্রধানমন্ত্রী কোভিড মহামারীর সময় বাহরিনে বসবাসরত ভারতীয় সম্প্রদায়ের প্রতি নজর রাখায় বাহরিনের নেতৃবৃন্দকে ধন্যবাদ জানান। প্রবাসী ভারতীয়দের সামাজিক ও সাংস্কৃতিক চাহিদা পূরণে প্রয়োজনীয় ব্যবস্থা নেওয়ায় তিনি বাহরিন কর্তৃপক্ষের প্রশংসা করেন।
প্রধানমন্ত্রী, বাহরিনের রাজা হামাদ বিন ঈশা আল খলিফাকে তাঁর শুভেচ্ছা জানান। তিনি যুবরাজ সলমন বিন হামাদ আল খালিফাকে শীঘ্রই ভারতে আসার আমন্ত্রণ জানিয়েছেন।
CG/CB/NS
রেলমন্ত্রক
রেল এবং শিল্প ও বাণিজ্য মন্ত্রী শ্রী পীযূষ গোয়েল ভারতীয় রেলের সংস্কারের উদ্যোগে শিল্পপতিদের সহযোগিতার আহ্বান জানিয়েছেন
নয়াদিল্লী, ৮ সেপ্টেম্বর, ২০২০
কনফেডারেশন অফ ইন্ডিয়ান ইন্ডাস্ট্রিজ  ভার্চুয়াল মাধ্যমে আজ ‘রেল কানেক্ট’-এর দ্বিতীয় সংস্করণের আয়োজন করেছিল। ভারতীয় রেলের দেশে উৎপাদিত সামগ্রীর ব্যবহার বৃদ্ধি, রেল শিল্পে সহজে বাণিজ্য করার ব্যবস্থা, রেল পরিবহনে বেসরকারী উদ্যোগের সুযোগ, সরকারি-বেসরকারী অংশীদারিত্ব, প্রযুক্তি, শহরাঞ্চলে পরিবহন স্টেশনগুলির উন্নয়ন, ইঞ্জিনের আধুনিকীকরণ, রেলের মাধ্যমে পণ্য পরিবহন, যোগাযোগ সংক্রান্ত প্রযুক্তি, নিরাপত্তা সহ রেলের বিভিন্ন বিষয় এই আলোচনায় স্থান পায়। এই অনুষ্ঠানে রেল এবং শিল্প ও বাণিজ্য মন্ত্রী শ্রী পীযূষ গোয়েল, রেল বোর্ডের চেয়ারম্যান এবং মুখ্য কার্যনির্বাহী আধিকারিক শ্রী বিনোদ কুমার যাদব, সিআইআই-এর মহানির্দেশক শ্রী চন্দ্রজিৎ বন্দ্যোপাধ্যায় সহ শিল্প জগতের বিশিষ্ট ব্যক্তিরা উপস্থিত ছিলেন।
উদ্বোধনী অনুষ্ঠানে শ্রী গোয়েল জানিয়েছেন, প্রধানমন্ত্রী শ্রী নরেন্দ্র মোদী ভারতীয় রেলকে দেশের উন্নয়নের চালিকাশক্তি বলে সঠিকভাবেই উল্লেখ করেছেন। ভারতীয় রেল আধুনিক প্রযুক্তি, উন্নত পরিষেবা সহ রেল যাত্রার রোমান্টিকতা নিয়ে গ্রাহকদের পরিষেবা দিয়ে থাকে। রেলের নানাবিধ সংস্কারের কাজ চলছে। কোভিড মহামারীর এই সময়ে রক্ষণাবেক্ষণ, শ্রমিক স্পেশাল ট্রেন চালানো, পণ্য পরিবহন বৃদ্ধি করা, বেসরকারী ক্ষেত্রকে যুক্ত করা ও পরিকাঠামো উন্নয়নের মতো উদ্যোগ হাতে নেওয়া হয়েছে। ভারতীয় রেল কার্বন নিঃসরণহীন ব্যবস্থার দিকে এগিয়ে চলেছে। রেলের অংশীদার হওয়ার জন্য শ্রী গোয়েল শিল্পপতিদের আহ্বান জানিয়েছেন। আত্মনির্ভর রেল গড়ে তুলতে হলে রেল ও শিল্প দু-তরফের অংশীদারিত্বেরই প্রয়োজন।
রেল বোর্ডের চেয়ারম্যান শ্রী বিনোদ কুমার যাদব বলেছেন, আধুনিকীকরণ, আত্মনির্ভর ও পরিবেশ বান্ধব রেল গড়ে তুলতে বিভিন্ন পদক্ষেপ নেওয়া হয়েছে। লকডাউনের এই সময়ে রেলের গুরুত্বপূর্ণ ভূমিকার প্রশংসা করেছেন শিল্প সংস্থাগুলির বিভিন্ন প্রতিনিধিরা।
(CG/ CB/NS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৪ এপ্রিল, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৭ কোটি ৬৭ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৫ হাজার ৮৭৩
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার বর্তমানে ৯৮.৭৫ শতাংশ
দেশে গত ২৪ ঘন্টায় সুস্থ হয়েছেন ১ হাজার ৭৫৫ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ১৯ হাজার ৪৭৯
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৫৯৩
দৈনিক ভিত্তিতে আক্রান্তের হার ০.৫৯ শতাংশ
সাপ্তাহিক ভিত্তিতে আক্রান্তের হার ০.৫৪ শতাংশ
এখনও পর্যন্ত মোট নমুনা পরীক্ষা হয়েছে ৮৩ কোটি ৪৭ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৩৬ হাজার ৫৩২
CG/BD/AS/
(Visitor Counter : 71
প্রধানমন্ত্রীরদপ্তর
জন ধন অ্যাকাউন্ট খোলার ক্ষেত্রে উল্লেখযোগ্য মাইলফলক অতিক্রম করায় প্রধানমন্ত্রীর সন্তোষপ্রকাশ
৫০ কোটির বেশি জন ধন অ্যাকাউন্ট খোলা হয়েছে
নতুন দিল্লি, ১৯ আগস্ট , ২০২৩
প্রধানমন্ত্রী শ্রী নরেন্দ্র মোদী জন ধন অ্যাকাউন্ট খোলার ক্ষেত্রে উল্লেখযোগ্য মাইলফলক অতিক্রম করায় সন্তোষপ্রকাশ করেছেন। এপর্যন্ত ৫০ কোটির বেশি জন ধন অ্যাকাউন্ট খোলা হয়েছে।
শ্রী মোদী বলেছেন, এই অ্যাকাউন্টগুলির অর্ধেকের বেশি, আমাদের নারীশক্তি পরিচালনা করার বিষয়টি খুবই আনন্দদায়ক।
(পিআইবি ইন্ডিয়ার এক ট্যুইট বার্তার প্রত্যুত্তরে প্রধানমন্ত্রী বলেছেন;
"এটি একটি গুরুত্বপূর্ণ মাইলফলক।
এই অ্যাকাউন্টগুলির অর্ধেকের বেশি আমাদের নারীশক্তি পরিচালনা করার বিষয়টি খুবই আনন্দদায়ক। অ্যাকাউন্টগুলির মধ্যে ৬৭ শতাংশ খুলেছেন গ্রামাঞ্চল এবং আধাশহরের নাগরিকরা। এর মধ্য দিয়ে আমাদের দেশের প্রত্যেক কোণায় অর্থনৈতিক অন্তর্ভুক্তির সুবিধা যে পৌঁছোচ্ছে তা নিশ্চিত হয়েছে।"
AC/CB/AS
রেলমন্ত্রক
রেল সুরক্ষা বাহিনী ৪ লক্ষ টাকার চুরি যাওয়া ২৫টি অ্যান্ড্রয়েড মোবাইল ফোন উদ্ধার করে দু-জনকে আটক করলো
কলকাতা, ২৩ সেপ্টেম্বর, ২০২১
পূর্ব রেলে দায়িত্বে থাকা রেল সুরক্ষা বাহিনীর  আধিকারিক ও কর্মীদের একটি দল গতকাল নির্দিষ্ট তথ্যের ভিত্তিতে ০৫৪১২ সাহেবগঞ্জ - বারহারওয়া প্যাসেঞ্জার স্পেশাল ট্রেনে অভিযান চালিয়ে মোবাইল ফোন ভর্তি ব্যাগ সহ দু-জন ব্যক্তিকে আটক করে।
জিজ্ঞাসাবাদের সময় ওই দুই ব্যক্তি নিজেদের পরিচয় জানায়। উদ্ধার হওয়া ব্যাগে অনুসন্ধান চালিয়ে ২৫টি পুরানো ও ব্যবহৃত অ্যান্ড্রয়েড মোবাইল ফোন পাওয়া যায়। সেই ফোনগুলিকে বাজেয়াপ্ত করা হয়েছে। ফোনগুলির নথিপত্র চাওয়া হলে আটক দুই ব্যক্তি তা দেখাতে ব্যর্থ হয়। জিজ্ঞাসাবাদের সময় ওই দুই ব্যক্তি জানায়, বিভিন্ন জায়গা থেকে ফোনগুলি চুরি করা হয়েছিল। চুরি হওয়া ফোনগুলি কালিয়াচকে বিক্রি করার জন্যই তারা এসেছিল বলে জানায়।
উদ্ধার হওয়া এই ফোনগুলির মূল্য আনুমানিক ৪ লক্ষ টাকা। আটক হওয়া দুই ব্যক্তির কাছ থেকে পাওয়া যাবতীয় জিনিসপত্র সাহেবগঞ্জ রেলপুলিশের হাতে আইনি ব্যবস্থা গ্রহণের জন্য তুলে দেওয়া হয়েছে।
SSS/BD/AS/
(Visitor Counter : 11
প্রধানমন্ত্রীরদপ্তর
রাষ্ট্রপতি নির্বাচনে ইয়ন সুক ইওল জয়লাভ করায় শুভেচ্ছা জানিয়েছেন প্রধানমন্ত্রী
নয়াদিল্লি, ১০ মার্চ, ২০২২
প্রধানমন্ত্রী শ্রী নরেন্দ্র মোদী রাষ্ট্রপতি নির্বাচনে ইয়ন সুক-ইওল জয়লাভ করায় শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “রাষ্ট্রপতি নির্বাচনে জয়লাভের জন্য আমি নির্বাচিত রাষ্ট্রপতি ইয়ন সুক-ইওল’কে আন্তরিক অভিনন্দন জানাই। আমি ভারত-রিপাবলিক অফ কোরিয়া  বিশেষ কৌশলগত অংশীদারিত্বকে আরও প্রসারিত ও শক্তিশালী করতে তাঁর সঙ্গে কাজ করার জন্য উন্মুখ”।
CG/SS/SB
(
ভূ-বিজ্ঞানমন্ত্রক
বঙ্গোপসাগরের পশ্চিম-মধ্য ভাগের ওপর অবস্থিত প্রবল ঘূর্ণীঝড় আমফান: পশ্চিমবঙ্গ এবং উত্তর ওডিশা উপকূলে ঘূর্ণীঝড়ের জন্য কমলা সতর্কতা
নয়াদিল্লী, ১৯ মে, ২০২০
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের  সর্বশেষ উপগ্রহ চিত্র থেকে পাওয়া তথ্য অনুযায়ী- বঙ্গোপসাগরের পশ্চিম-মধ্য ভাগের ওপর অবস্থিত প্রবল ঘূর্ণীঝড় আমফান বিগত ৬ ঘন্টায় ১৮ কিলোমিটার প্রতি ঘন্টা গতিবেগে উত্তর-উত্তর পূর্ব দিকে অগ্রসর হচ্ছে। আজ বিকেল সাড়ে পাঁচটা পর্যন্ত পাওয়া তথ্য অনুযায়ী ওডিশার পারাদ্বীপ থেকে ৪২০ কিলোমিটার দক্ষিণে, পশ্চিমবঙ্গের দীঘা থেকে ৫৭০ কিলোমিটার দক্ষিণ-দক্ষিণ পশ্চিমে এবং বাংলাদেশের খেপু পাড়া থেকে ৭০০ কিলোমিটার দক্ষিণ-দক্ষিণ পশ্চিমে অবস্থান করছে।
এই ঘূর্ণীঝড়টি ধীরে ধীরে উত্তর- উত্তর পূর্ব দিকে এগিয়ে যাচ্ছে। আগামীকাল বিকেল অথবা সন্ধ্যার দিকে তীব্র ঘূর্ণীঝড় হিসেবে "আমফান" পশ্চিমবঙ্গ ও বাংলাদেশের উপকূলীয় অঞ্চল দীঘা  ও বাংলাদেশের সুন্দরবন সংলগ্ন হাতিয়া দ্বীপপুঞ্জের মধ্যবর্তী অঞ্চল দিয়ে প্রতি ঘন্টায় ১৫৫-১৬৫ থেকে ১৮৫ কিলোমিটার বেগে অতিক্রম করবে। অন্ধ্রপ্রদেশের বিশাখাপত্তনমে 'ডপলার ওয়েদার র্যাডারে'র মাধ্যমে এই অতি প্রবল ঘূর্ণীঘঝড়ের ওপর প্রতিনিয়ত নজর রাখা হচ্ছে।
এরফলে আজ এবং আগামীকাল ওডিশা ও পশ্চিমবঙ্গের উপকূলীয় জেলা পূর্ব মেদিনীপুর ও দুই ২৪ পরগণায় ভারী থেকে অতিভারী বৃষ্টির সম্ভাবনা রয়েছে। ভারী বৃষ্টি হবে গাঙ্গেয় পশ্চিমবঙ্গের কলকাতা, হুগলী, হাওড়া সহ সংলগ্ন অঞ্চলে। উত্তরবঙ্গের মালদা, দিনাজপুর এবং অসম, মেঘালয়, সিকিমে বৃষ্টি হতে পারে। আগামীকাল ঘূর্ণীঝড় অতিক্রম করার সময় রাজ্যের উপকূলবর্তী এবং গাঙ্গেয় পশ্চিমবঙ্গে ১০০-১১০ থেকে ১২৫ কিলোমিটার বেগে ঝোড়ো হাওয়া বইতে পারে। এর জেরে বিভিন্ন জেলায় ক্ষয়ক্ষতির আশঙ্কা করা হচ্ছে। সমুদ্রে চার থেকে পাঁচ মিটার বড় ঢেউ উঠতে পারে। মৎসজীবীদের গভীর সমুদ্রে যেতে নিষেধ করা হয়েছে। নীচু এলাকা থেকে সাধারণ মানুষকে সরিয়ে নিয়ে যাওয়া হয়েছে। দুর্যোগের সময় সাধারণ মানুষকে ঘরে থাকতে বলা হয়েছে।
(CG/SS/NS
বৈদ্যুতিন ও তথ্যপ্রযুক্তি মন্ত্রক
ডিজিটাল স্বাক্ষরতা
নয়াদিল্লি, ০১ এপ্রিল, ২০২২
নীতি আয়োগ ’৭৫ বছরে নতুন ভারতের কৌশল’ শীর্ষক এক প্রতিবেদনে ২০২২-২৩ সালের মধ্যে দেশে ডিজিটাল বৈষম্য দূর করার প্রয়োজনীয়তার কথা উল্লেখ করেছেন। এর জন্য দক্ষতা বিকাশের প্রয়োজন। একই সঙ্গে, ভারতের ক্রমবর্ধমান ডিজিটাল অর্থনীতির জন্য যে প্রশিক্ষিত ও দক্ষ মানবসম্পদ প্রয়োজন, প্রতিবেদনে সে কথাও উল্লেখ করা হয়েছে। বৈদ্যুতিন ও তথ্য প্রযুক্তি মন্ত্রক ডিজিটাল ব্যবস্থাকে ব্যবহার করার ক্ষেত্রে নাগরিকদের মধ্যে ডিজিটাল স্বাক্ষরতার উদ্যোগ নিয়েছে। মূলত, গ্রামাঞ্চলে ডিজিটাল ব্যবস্থা সম্পর্কে মানুষকে সচেতন করে তুলতে গুরুত্ব দেওয়া হচ্ছে। এই লক্ষ্যে মন্ত্রকের বিভিন্ন পদক্ষেপ:
১) ২০১৪-১৬ সাল পর্যন্ত ন্যাশনাল ডিজিটাল লিটারেসি মিশন এবং ডিজিটাল স্বাক্ষরতা অভিযান  – এর মাধ্যমে দেশ জুড়ে ৫২ লক্ষ ৫০ হাজার নাগরিককে প্রশিক্ষণ দেওয়ার উদ্যোগ নেওয়া হয়। এই দুটি প্রকল্পের মাধ্যমে নির্ধারিত লক্ষ্যমাত্রার চেয়ে বেশি ৫৩ লক্ষ ৬৭ হাজার জনকে প্রশিক্ষণ শেষে শংসাপত্র দেওয়া হয়েছে।
২) কেন্দ্রীয় মন্ত্রিসভা ২০১৭ সালে প্রধানমন্ত্রী গ্রামীণ ডিজিটাল স্বাক্ষরতা অভিযান প্রকল্পটির অনুমোদন করে। এই প্রকল্পের মাধ্যমে গ্রামাঞ্চলে ৬ কোটি পরিবারের একজন সদস্যকে ডিজিটাল সাক্ষর করে তোলার উদ্যোগ নেওয়া হয়। এ পর্যন্ত এই প্রকল্পে ৫ কোটি ৭৮ লক্ষ মানুষ নাম নথিভুক্ত করেছেন। ইতিমধ্যে ৪ কোটি ৯০ লক্ষ সুবিধাভোগীর প্রশিক্ষণ শেষ হয়েছে। এদের মধ্যে ৩ কোটি ৬২ লক্ষ জনকে শংসাপত্র দেওয়া হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন বৈদ্যুতিন ও তথ্য প্রযুক্তি প্রতিমন্ত্রী শ্রী রাজীব চন্দ্রশেখর।
(CG/CB/SB
প্রধানমন্ত্রীরদপ্তর
পাকিস্তানের প্রধানমন্ত্রী হিসেবে নির্বাচিত হওয়ায় মিয়াঁ মহম্মদ শেহবাজ শরিফকে অভিনন্দন জানিয়েছেন প্রধানমন্ত্রী
নতুন দিল্লি, ১১ এপ্রিল, ২০২২
প্রধানমন্ত্রী শ্রী নরেন্দ্র মোদী পাকিস্তানের প্রধানমন্ত্রী হিসেবে নির্বাচিত হওয়ায় মিয়াঁ মহম্মদ শেহবাজ শরিফকে অভিনন্দন জানিয়েছেন। শ্রী মোদী বলেছেন, সন্ত্রাস মুক্ত অঞ্চল গড়ে তুলে ভারত শান্তিপূর্ণ ও স্থিতিশীলতা বজায় রাখতে আগ্রহী, যাতে দুই দেশই উন্নয়নমূলক চ্যালেঞ্জগুলিতে আরও বেশি অগ্রাধিকার দিতে পারে।
এক ট্যুইটে প্রধানমন্ত্রী বলেছেন, "পাকিস্তানের প্রধানমন্ত্রী হিসেবে নির্বাচিত হওয়ায় মিয়াঁ মহম্মদ শেহবাজ শরিফকে অভিনন্দন। সন্ত্রাস মুক্ত অঞ্চল গড়ে তুলে ভারত শান্তিপূর্ণ ও স্থিতিশীলতা বজায় রাখতে আগ্রহী, যাতে দুই দেশই উন্নয়নমূলক চ্যালেঞ্জগুলিকে আরও বেশি অগ্রাধিকার দেওয়ার পাশাপাশি আমাদের মানুষের কল্যাণ ও সমৃদ্ধি সুনিশ্চিত করা যায়।"
CG/BD/AS/
(
প্রতিরক্ষামন্ত্রক
মুম্বাইয়ের নৌবাহিনীর ডকইয়ার্ড স্বল্পমুল্যে শরীরের তাপমাত্রা মাপার থার্মোমিটার বা টেম্পারেচার গান তৈরি করেছে
নতুন দিল্লি, ২ এপ্রিল, ২০২০
মুম্বাইয়ের নৌবাহিনীর ডকইয়ার্ড একসঙ্গে বহু মানুষের স্বয়ংক্রিয় ব্যবস্থাপনায় নিজের হাতে নিজে ছবি তুলে ইনফ্রারেড ভিত্তিক ব্যবস্থাপনার মাধ্যমে শরীরের তাপমাত্রা মাপার জন্য থার্মোমিটার বা টেম্পারেচার গান তৈরি করেছে। এক একটি থার্মোমিটার বা টেম্পারেচার গান তৈরিতে খরচ হয়েছে এক হাজার টাকা। মুম্বাইয়ের নৌ-ডকইয়ার্ডের মূল ফটক দিয়ে প্রবেশের সময় সকলের শরীরে তাপমাত্রা পরীক্ষা করে দেখা হবে। এতে মূল ফটকে কর্তব্যরত কর্মীদের আগত ব্যক্তিদেরস্বাস্থ্য পরীক্ষা করে দেখার সময় যেমন কমেছে তেমনি একসঙ্গে বহু লোকের শরীরের তাপমাত্রা পরীক্ষা করাও সম্ভব হচ্ছে।
পশ্চিমাঞ্চল নৌ-কমান্ডের অন্তর্গত ২৮৫ বছরের পুরনো এই ডকইয়ার্ডে প্রতিদিন গড়ে কুড়ি হাজারের বেশি সাধারন মানুষ যাতায়াত করেন। এই ব্যবস্থাপনা করোনাভাইরাস প্রতিরোধে বিশেষ সাহায্য করবে। কোভিড-১৯ সংক্রমনের জেরে বিশ্বজুড়ে চিকিৎসা সামগ্রীর সংকট দেখা দিয়েছে। এর ফলেএই ধরনের থার্মোমিটার বা টেম্পারেচার গান বাজারে চড়া দামে বিক্রি হচ্ছে।মুম্বাইয়ের নৌ-ডকইয়ার্ডের নিজেদের তৈরি এই থার্মোমিটার সমস্যার কিছুটা সমাধান করবে। সংস্পর্শ হীন এই থার্মোমিটারে ইনফ্রারেড সেন্সর, এলইডি ডিসপ্লে, মাইক্রোকন্ট্রোলারও রয়েছে। প্রয়োজন হলে আগামী দিনে আরও বেশি পরিমাণে এই ধরনের থার্মোমিটার তৈরি করবে মুম্বাইয়ের নৌ-ডকইয়ার্ড।
(CG/SS
বিজ্ঞানওপ্রযুক্তিমন্ত্রক
কোভিড-১৯ নিরাময়ের জন্য উপায় বার করতে সি এস আই আর বিজ্ঞানীদের উৎসাহিত করলেন ডঃ হর্ষবর্ধন
পোলিও নির্মূল করতে জেনেটিক সিকুয়েন্সিং করা হয়েছিল কোভিড-১৯ নিরাময়ের ক্ষেত্রেও তা সাহায্য করবে
নয়াদিল্লি, ১২ এপ্রিল, ২০২০
কোভিড-১৯ নিরাময়ের জন্য উপায় বার করতে কি কি পদক্ষেপ নেওয়া হয়েছে তা খতিয়ে দেখতে কেন্দ্রীয় বিজ্ঞান ও প্রযুক্তি মন্ত্রী ডঃ হর্ষবর্ধন আজ সি এস আই আর এর মহা নির্দেশক ডঃ শেখর সি মান্ডে এবং দেশ জুড়ে ছড়িয়ে থাকা ৩৮ টি পরীক্ষাগারের নির্দেশকের সঙ্গে ভিডিও কনফারেন্সের মাধ্যমে এক বৈঠক করেন।
ডঃ মান্ডে বৈঠকে জানান কৌশল নির্ধারণের জন্য সি এস আই আর এ একটি কোর স্ট্র্যাটেজি গ্রুপ গঠন করা হয়েছে এবং পাঁচটি ভারটিকাল নির্ধারণ করা হয়েছে যাদের অধীনে কোভিড-১৯ সংক্রান্ত কাজ কর্ম চলছে।তিনি আরও জানান সি এস আই আর এর ১৫ টি পরিক্ষাগার কয়েকটি বড় শিল্প সংস্থা, সরকারি সংস্থা, ক্ষুদ্র ও মাঝারি শিল্প সংস্থা এবং অন্যান্য দপ্তরের সাথে নিরন্তর যোগাযোগ রেখে চলেছে। ডঃ হর্ষবর্ধন এই উদ্যগের প্রশংসা করেন।
ডঃ হর্ষবর্ধন সি এস আই আর এর বিজ্ঞানীদের উৎসাহিত করে বলেন আমাদের দেশের বিজ্ঞানীদের উপর দেশের মানুশের অগাধ আস্থা আছে এবং আমি স্থির নিশ্চিত এই সঙ্কটকালে বিজ্ঞানীরা আমাদের হাতে নিশ্চয় কিছু তুলে দেবেন। তিনি বলেন পোলিও নির্মূল করতে জেনেটিক সিকুয়েন্সিং করা হয়েছিল কোভিড-১৯ নিরাময়ের ক্ষেত্রেও তা সাহায্য করবে।
সি এস আই আর-এন এ এল, ভেল ও বেল এর সাথে সহযোগিতায় ভেন্টিলেটর, ফেস মাস্ক, গাউন সহ আরও নানা ধরণের সুরক্ষা বর্ম তৈরির যে উদ্যোগ নিয়েছেন তিনি তাঁর প্রশংসা করেন।
ডঃ হর্ষবর্ধন একটি নির্দিষ্ট সময়ের মধ্যে যুদ্ধকালীন তৎপরতায় বিজ্ঞানীদের কোভিড-১৯ এর নিরাময়ের উপায় বার করার পরামর্শ দেন। তিনি বলেন এখন একটা যুদ্ধ চলছে এই যুদ্ধ শেষ হওয়ার আগেই বিজ্ঞানীদের উপায় বাৎলাতে হবে এই গবেষণাকে সাধারণ গবেষণার আথে তুলনা করলে চলবেনা।
কেন্দ্রীয় মন্ত্রী ও সি এস আই আর এর মহা নির্দেশক ডঃ শেখর সি মান্ডে ছাড়াও উচ্চ পদস্থ আধিকারিকেরা এই বৈঠকে উপস্থিত ছিলেন। দেশ জুড়ে ছড়িয়ে থাকা ৩৮ টি পরীক্ষাগারের নির্দেশকেরআও ভিডিও কনফারেন্সের মাধ্যমে এই বৈঠকে অংশ নেন।
CG/SDG
(
বিদ্যুৎমন্ত্রক
আন্তর্জাতিক যোগদিবস ২০২২-এর আগে যোগ উৎসব আয়োজন
নতুন দিল্লি, ২৯ এপ্রিল, ২০২২
স্বাস্থ্যকর জীবনযাপনের জন্য যোগচর্চায় উৎসাহিত করতে নতুন দিল্লির নেহরু পার্কে আজ কেন্দ্রীয় বিদ্যুৎ মন্ত্রকের পক্ষ থেকে যোগ উৎসবের আয়োজন করা হয়। আসন্ন অষ্টম আন্তর্জাতিক যোগ দিবস উদযাপনের উল্টো গণনা হিসেবে এই যোগ উৎসব আয়োজিত হয়। উল্লেখ করা যেতে পারে, প্রতি বছর ২১শে জুন আন্তর্জাতিক যোগ দিবস উদযাপন করা হয়। আজকের যোগ উৎসবে মোরারজি দেশাই যোগ প্রতিষ্ঠানের যোগ গুরুরা যোগাসন প্রদর্শন করেন।
এই যোগ উৎসবে কেন্দ্রীয় বিদ্যুৎ মন্ত্রী শ্রী আর. কে. সিং, বিভাগীয় প্রতিমন্ত্রী শ্রী কৃষাণ পাল এবং মন্ত্রকের উচ্চপদস্থ আধিকারিকরা উপস্থিত ছিলেন। সকাল ৭টা থেকে ৮টা পর্যন্ত এক ঘণ্টার এই যোগাভ্যাস অনুষ্ঠানে ৪০০ জনের বেশি মানুষ সক্রিয়ভাবে অংশ নেন।
‘আজাদি কা অমৃত মহোৎসব’ –এর প্রেক্ষিতে আসন্ন আন্তর্জাতিক যোগ দিবস উপলক্ষে এই যোগ উৎসবের আয়োজন করা হয়।
CG/BD/SKD/
(Visitor Counter : 136
মন্ত্রিসভারঅর্থনৈতিকবিষয়সংক্রান্তকমিটি
অতিক্ষুদ্র, ক্ষুদ্র ও মাঝারি শিল্পোদ্যোগের সংজ্ঞা এবং পদ্ধতিগত আধুনিকীকরণ,  সংঙ্কটের মধ্যে থাকা অতিক্ষুদ্র, ক্ষুদ্র ও মাঝারি শিল্পোদ্যোগের জন্য ২০ হাজার কোটি টাকার প্যাকেজ এবং  তহবিল গঠনের মাধ্যমে ৫০ হাজার কোটি টাকার ইক্যুইটি যোগান – এই দুটি আর্থিক প্যাকেজ বাস্তবায়নের রূপরেখা অনুমোদন কেন্দ্রীয় মন্ত্রিসভার
নয়াদিল্লি, ১ জুন, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার আর্থিক বিষয় সংক্রান্ত কমিটির বৈঠকে দেশের অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলিকে শক্তিশালী করার জন্য অতিক্ষুদ্র, ক্ষুদ্র ও মাঝারি শিল্পোদ্যোগের সংজ্ঞা এবং পদ্ধতিগত আধুনিকীকরণের অনুমোদন দেওয়া হয়েছে। একই সঙ্গে সংঙ্কটের মধ্যে থাকা অতিক্ষুদ্র, ক্ষুদ্র ও মাঝারি শিল্পোদ্যোগের জন্য ২০ হাজার কোটি টাকার প্যাকেজ এবং তহবিল গঠনের মাধ্যমে ৫০ হাজার কোটি টাকার ইক্যুইটি যোগানের বিষয়ে এই দুটি আর্থিক প্যাকেজ বাস্তবায়নের রূপরেখায় অনুমোদন করা হয়েছে। আত্মনির্ভর ভারত প্যাকেজের আওতায় এই দুটি আর্থিক প্যাকেজের কথা ঘোষণা করা হয়েছিল।
এই প্যাকেজের ঘোষণা মতো অতিক্ষুদ্র উৎপাদন সংস্থায় এবং পরিষেবা কেন্দ্রে বিনিয়োগ ১ কোটি টাকা পর্যন্ত বৃদ্ধি করা হয় ও আর্থিক লেনদেনের পরিমাণ ৫ কোটি টাকা পর্যন্ত বাড়ানো হয়। ছোট সংস্থাগুলিতে বিনিয়োগের সীমা ১০ কোটি টাকা পর্যন্ত বৃদ্ধি করা হয় এবং এখানে লেনদেনের সীমাও ৫০ কোটি টাকা পর্যন্ত বাড়ানো হয়। একইভাবে, মাঝারি শিল্পোদ্যোগ ক্ষেত্রেও বিনিয়োগের সীমা ২০ কোটি এবং লেনদেনের সীমা ১০০ কোটি টাকা পর্যন্ত বৃদ্ধি করা হয়। এটা উল্লেখযোগ্য যে, ২০০৬ সালের অতিক্ষুদ্র, ক্ষুদ্র ও মাঝারি শিল্পোদ্যোগ আইন প্রায় ১৪ বছর পর পরিবর্তন করা হয়েছে। চলতি বছরের ১৩ই মে প্যাকেজ ঘোষণায় কয়েকটি ক্ষেত্রে সংশোধন আনা হয়েছিল। বাজার এবং মূল্যের সঙ্গে সামঞ্জস্য নেই এমন ক্ষেত্রেই এই পরিবর্তন আনা হয়েছে।অতিক্ষুদ্র, ক্ষুদ্র ও মাঝারি শিল্পোদ্যোগের সঙ্গে যুক্ত বিভিন্ন প্রতিনিধিদের বক্তব্যের কথা মাথায় রেখে মাঝারি উৎপাদন এবং পরিষেবা কেন্দ্রগুলিতেও বিনিয়োগের সীমা বৃদ্ধি করা হয়েছে। অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে ব্যবসা আরও সহজ করে তুলতেই এই পদক্ষেপ নেওয়া হয়েছে। এতে বিনিয়োগ যেমন বাড়বে, তেমনই কর্মসংস্থানেরও সৃষ্টি হবে।
অতিক্ষুদ্র, ক্ষুদ্র ও মাঝারি শিল্পোদ্যোগের ওপর চাপ কমাতে ২০ হাজার কোটি টাকার ঋণ সংস্থানের অনুমোদন দেওয়া হয়েছে। এতে সঙ্কটে থাকা এই ধরনের ২ লক্ষ সংস্থা উপকৃত হবে।
অতিক্ষুদ্র, ক্ষুদ্র ও মাঝারি শিল্পোদ্যোগের তহবিলে ৫০ হাজার কোটি টাকার ইক্যুইটি যোগানের অনুমতি দেওয়া হয়েছে। এতে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে পরিকাঠামো গঠনে সহায়তা করবে। একইসঙ্গে, স্টক এক্সচেঞ্জে নথিভুক্ত হওয়ারও সুযোগ থাকবে।
অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে কর্মসংস্থানের সুযোগ এবং বিনিয়োগ তৈরিতেও সাহায্য করবে এই আর্থিক প্যাকেজ। অতিক্ষুদ্র, ক্ষুদ্র ও মাঝারি শিল্পোদ্যোগ সহ ব্যবসা-বাণিজ্যের আপৎকালীন কার্যকরী ৩ লক্ষ কোটি টাকা মূলধনের ব্যবস্থা করা হয়েছে। ২০০ কোটি টাকা পর্যন্ত সরকারি টেন্ডারে এখন আর বিদেশি সংস্থাগুলি অংশগ্রহণ করতে পারবে না। অর্থাৎ, ২০০ কোটি টাকা পর্যন্ত কাজের জন্য কোন গ্লোবাল টেন্ডার ডাকা হবে না।
‘আত্মনির্ভর ভারত অভিযান’-এ অতিক্ষুদ্র, ক্ষুদ্র ও মাঝারি শিল্পোদ্যোগগুলিকে পুনর্গঠনের জন্য এই আর্থিক প্যাকেজ বিশেষভাবে সাহায্য করবে।
(CG/SS/DM
প্রধানমন্ত্রীরদপ্তর
কাদরী গোপালনাথের প্রয়াণে প্রধানমন্ত্রী শোকাহত
নয়াদিল্লি, ১১ অক্টোবর, ২০১৯
বিখ্যাত কর্ণাটকী সঙ্গীতজ্ঞ শ্রী কাদরী গোপালনাথের প্রয়াণে প্রধানমন্ত্রী শ্রী নরেন্দ্র মোদী গভীর শোক ব্যক্ত করেছেন। এক শোকবার্তায় প্রধানমন্ত্রী বলেন, “ কাদরী গোপালনাথের শিল্পকর্ম ছিল অনবদ্য। ব্যতিক্রমী অধ্যাবসায়ের মাধ্যমে প্রতিভাবান এই শিল্পী কর্ণাটকী সঙ্গীতকে সমৃদ্ধ করেছেন। তাঁর শিল্পকর্ম বিশ্বজুড়ে জনপ্রিয়। তাঁর প্রয়াণে আমি শোক প্রকাশ করছি। তাঁর পরিবার এবং গুনমুগ্ধ ভক্তদের প্রতি আমার সমবেদনা রইল। “
CG/CB
(Visitor Counter : 68
বস্ত্রমন্ত্রক
সাধারণভাবে অগ্রাধিকারপ্রাপ্ত ব্যবসার সুবিধা প্রত্যাহারের পর বস্ত্রশিল্পের ওপর প্রভাব
নয়াদিল্লি, ২৮ নভেম্বর, ২০১৯
২০১৮ সালে ১৭০ লক্ষ মার্কিন ডলারেরও বেশি মূল্যের পোশাক-পরিচ্ছদ ভারত থেকে আমদানি করেছে আমেরিকা। এর মধ্যে ১৫টি শ্রেণীর সাধারণভাবে অগ্রাধিকারপ্রাপ্ত ব্যবসার  সুবিধাভোগকারী পোশাক-পরিচ্ছদ রয়েছে। জিএসপি প্রত্যাহারের পর পোশাক-পরিচ্ছদের আমদানি মূল্য বেড়েছে ৫ শতাংশ।
রাজ্যসভায় আজ এক লিখিত জবাবে একথা জানান কেন্দ্রীয় বস্ত্র মন্ত্রী শ্রীমতী স্মৃতি জুবিন ইরানি।
CG/SS/DM
(Visitor Counter : 37
প্রতিরক্ষামন্ত্রক
মালাবার, ২০২০-র প্রথক পর্যায়ের নৌ-মহড়া ৩ নভেম্বর শুরু হবে
নয়াদিল্লি, ২ নভেম্বর, ২০২০
নভেম্বর মাসে দুটি পর্যায়ে ২৪তম মালাবার নৌ-মহড়া অনুষ্ঠিত হবে। প্রথম পর্বে ভারতীয় নৌ-বাহিনী, মার্কিন নৌ-বাহিনী, জাপানের নৌ-বাহিনী এবং অস্ট্রেলিয়ার নৌ-বাহিনী তেসরা নভেম্বর থেকে ৬ই নভেম্বর পর্যন্ত বিশাখাপত্তনমে বঙ্গোপসাগরে এই মহড়া চালাবে।
১৯৯২ সালে ভারতীয় ও মার্কিন বাহিনী যৌথভাবে মালাবার নৌ-মহড়া শুরু করেছিল। ২০১৫ সালে জাপান এবং এই বছর অস্ট্রেলিয়ার নৌ-বাহিনী এই মহড়ায় যোগ দিয়েছে।
২০২০-র মালাবার নৌ-মহড়ার প্রথম পর্যায়ে ভারতীয় নৌ-বাহিনীর সঙ্গে মার্কিন রণতরী জন এস ম্যাকেইন, অস্ট্রেলিয়ার জাহাজ ব্যালার্ড এবং হেলিকপ্টার এমএইচ-৬০, জাপানের যুদ্ধজাহাজ ওনামি এবং এসএইচ-৬০ অংশ নেবে।
ভারতীয় নৌ-বাহিনীর পূর্বাঞ্চলীয় ফ্ল্যাগ অফিসার রিয়ার অ্যাডমিরাল সঞ্জয় বৎসায়নের নেতৃত্বে এই মহড়ায় ভারত অংশগ্রহণ করবে। নৌ-বাহিনীর রণবিজয়, শিবালিক, সুকন্যা, শক্তি - এই জাহাজগুলি ছাড়াও সিন্ধুরাজ ডুবোজাহাজ যোগ দেবে। এছাড়াও, পি-৮১ ডর্নিয়ার বিমান এবং হেলিকপ্টারও থাকছে।
কোভিড-১৯ মহামারীর প্রেক্ষিতে এই নৌ-মহড়া সমুদ্রে সংস্পর্শহীনভাবে অনুষ্ঠিত হবে। মিত্র দেশগুলির নৌ-বাহিনীর একযোগে কাজ করা ও সহযোগিতা এর মাধ্যমে প্রতিফলিত হবে। ২০২০-র মালাবার নৌ-মহড়ার দ্বিতীয় পর্যায় নভেম্বরের মাঝামাঝি সময়ে আরব সাগরে অনুষ্ঠিত হবে।
CG/CB/DM
(Visitor Counter : 163
প্রধানমন্ত্রীরদপ্তর
বিক্রান্তের প্রথম নৌযাত্রায় প্রধানমন্ত্রীর ভারতীয় নৌবাহিনী এবং কোচিন শিপইয়ার্ডকে অভিনন্দন
নতুনদিল্লি, ৪ঠা আগস্ট, ২০২১
প্রধানমন্ত্রী শ্রী নরেন্দ্র মোদী দেশে তৈরি বিমান বহনকারী জাহাজ ‘বিক্রান্ত’-এর প্রথম নৌযাত্রায় ভারতীয় নৌবাহিনী এবং কোচিন শিপইয়ার্ডকে অভিনন্দন জানিয়েছেন। তিনি আরো বলেছেন, ‘মেক ইন ইন্ডিয়া’র এটি একটি সুন্দর উদাহরণ।
এক ট্যুইট বার্তায় প্রধানমন্ত্রী বলেন;
“ভারতীয় নৌবাহিনীর ডিজাইন টিমের করা নকশা অনুযায়ী, @cslcochin নির্মিত দেশে তৈরি বিমান বহনকারী জাহাজ ‘বিক্রান্ত’ আজ প্রথম নৌযাত্রা করলো। @makeinindiaর এটি একটি সুন্দর উদাহরণ। ঐতিহাসিক এই মাইলফলকে পৌছানোর জন্য @indiannavy ও @cslcochin কে অভিনন্দন জানাই। “
CG/CB
(
তথ্যওসম্প্রচারমন্ত্রক
আন্তর্জাতিক চলচ্চিত্র উৎসব, ২০১৯-এর সমাপ্তি
গোয়া, ২৮ নভেম্বর, ২০১৯
বর্ণাঢ্য অনুষ্ঠানের মধ্য দিয়ে গোয়ার তালেগাঁও-এ শ্যামাপ্রসার মুখার্জি ইন্ডোর স্টেডিয়ামে বৃহস্পতিবার ভারতীয় আন্তর্জাতিক চলচ্চিত্র উৎসব -এর সুবর্ণ জয়ন্তী অধিবেশন সমাপ্ত হল। গোয়ার রাজ্যপাল শ্রী সত্যপাল মালিক, মুখ্যমন্ত্রী ডঃ প্রমোদ সাওয়ান্ত, কেন্দ্রীয় পরিবেশ, বন ও জলবায়ু পরিবর্তন দপ্তরের প্রতিমন্ত্রী শ্রী বাবুল সুপ্রিয় সহ রাজনৈতিক ও চলচ্চিত্র জগতের বিশিষ্ট ব্যক্তিরা এই অনুষ্ঠানে উপস্থিত ছিলেন।
প্রবাদপ্রতীম সুরকার শ্রী ইল্লাইরাজা, অভিনেতা শ্রী প্রেম চোপড়া সহ তাকাশি মিকে, শ্রী বিজয় দেভেরাকোন্ডা, শ্রী আনন্দ এল রাই সহ বিশিষ্টজনেরা গত সন্ধ্যার এই অনুষ্ঠানে যোগ দেন। গোয়ার উপ-মুখ্যমন্ত্রী শ্রী মনোহর আজগাঁওকার এবং শ্রী চন্দ্রকান্ত কাভলেকার ছাড়াও সাংসদ শ্রীমতী রূপা গাঙ্গুলি ও শ্রী রবি কিষাণ, গোয়ার মুখ্য সচিব শ্রী পরিমল রাই, এন্টারটেনমেন্ট সোসাইটি অফ গোয়ার ভাইস চেয়ারম্যান শ্রী সুভাষ ফল দেশাই, আইএফএফআই-এর স্টিয়ারিং কমিটির সদস্য শ্রী সাজি এন করুন, শ্রী রাহুল রাওয়াইল এবং আন্তর্জাতিক স্তরের জুরি সদস্য জন বেইলি, রবীন ক্যাম্পিলো ও শ্রী রমেশ সিপ্পি এই অনুষ্ঠানে উপস্থিত ছিলেন।
অনুষ্ঠানের সূচনা করে তথ্য ও সম্প্রচার সচিব শ্রী অমিত খারে বলেন, প্রবাদপ্রতীম চলচ্চিত্র পরিচালক সত্যজিৎ রায়ের জন্ম শতবার্ষিকী আগামী বছর উদযাপিত হবে। এই উপলক্ষে ২০২০ এবং ২০২১ সালের আইএফএফআই-তে তাঁকে সম্মান জানানো হবে। আইএফএফআই-এর এই সুবর্ণ জয়ন্তী আয়োজনে ৭৬টি দেশের ১৯০টির বেশি চলচ্চিত্র প্রদর্শিত হয়েছে। এদের মধ্যে ৯০টি ভারতীয় প্রিমিয়ার, ১১টি এশিয়ান প্রিমিয়ার ও ৬টি আন্তর্জাতিক প্রিমিয়ার ছবি। শ্রী খারে বলেন, এ বছরের উৎসবে অস্কারের মনোনয়ন পাওয়া ২৪টি ছবি প্রদর্শিত হয়েছে। ১২ হাজারেরও বেশি প্রতিনিধি এই উৎসবে যোগ দিয়েছেন যা এক রেকর্ড।
সমাপ্তি অধিবেশনে অভিনেত্রী সোনালি কুলকার্নি ও কুণাল কাপুর উপস্থিত ছিলেন। এবারের উৎসবে ফোকাস কান্ট্রি ছিল রাশিয়া। ভারতীয় প্যানোরামা শাখায় ২৬টি কাহিনীচিত্র ও ১৫টি অ-কাহিনীচিত্র প্রদর্শিত হয়েছে। এবারের এই চলচ্চিত্র উৎসবে গোল্ডেন পিকক রেট্রোস্পেক্টিভ, ক্যালাইডোস্কোপ শাখার ছবির উৎসব, আইসিএফটি-ইউনেস্কো গান্ধী পদক প্রতিযোগিতা, দাদাসাহেব ফালকে পুরস্কার জয়ীদের বেশ কিছু ছবি দেখানো হয়েছে। সুবর্ণ জয়ন্তী উপলক্ষে চলচ্চিত্রে মহিলাদের অবদানের স্বীকৃতিস্বরূপ ৫০ জন মহিলা পরিচালকের ৫০টি ছবি প্রদর্শিত হয়েছে। কান, ভেনিস, বার্লিন, সানড্যান্স, বুসান চলচ্চিত্র উৎসবে স্বীকৃত ছবিগুলি এই উৎসবে দেখানো হয়েছে। দু’বারের ‘পাম দ্য অঁর’ জয়ী কেন লোচ-এর ছবি নিয়ে একটি রেট্রোস্পেটিভের আয়োজন করা হয়েছিল। পাশাপাশি, ভারতীয় চলচ্চিত্রে অবদানের স্বীকৃতিস্বরূপ ১৩ জন চলচ্চিত্র ব্যক্তিত্বকে সম্মান প্রদর্শনের উদ্দেশ্যে ‘সম্মান শাখা’র ব্যবস্থা করা হয়।
CG/CB/DM
(Visitor Counter : 89